CELEX: 32021D1822
Language: hu
Date: 2021-10-15 00:00:00
Title: A Tanács (EU) 2021/1822 végrehajtási határozata (2021. október 15.) az Európai Értékpapírpiaci Hatóság (ESMA) elnökének kinevezéséről

2021.10.19.   
               
               
                  HU
               
               
                  Az Európai Unió Hivatalos Lapja
               
               
                  L 369/9
               
            
         A TANÁCS (EU) 2021/1822 VÉGREHAJTÁSI HATÁROZATA
         (2021. október 15.)
         az Európai Értékpapírpiaci Hatóság (ESMA) elnökének kinevezéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel az európai felügyeleti hatóság (Európai Értékpapír-piaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről szóló, 2010. november 24-i 1095/2010/EU európai parlamenti és tanácsi rendeletre (1) és különösen annak 48. cikke (2) bekezdésére,
         mivel:
         
                     (1)
                  
                  
                     Az (EU) 2019/2175 európai parlamenti és tanácsi rendelettel (2) módosított 1095/2010/EU rendelet 48. cikkének (2) bekezdésével összhangban a Tanács – az alkalmas jelölteknek az ESMA felügyeleti tanácsa által összeállított szűkített listája alapján – az Európai Parlament általi megerősítést követően határozatot fogad el az elnök kinevezéséről.
                  
               
                     (2)
                  
                  
                     A Tanács 2020. november 26-án megkapta az ESMA felügyeleti tanácsa által az ESMA elnöki tisztségére kiválasztott három jelöltet tartalmazó szűkített listát.
                  
               
                     (3)
                  
                  
                     Az elnökség a tagállamok nevében 2020. december 11-én lefolytatta az interjúkat a három jelölttel.
                  
               
                     (4)
                  
                  
                     Az Állandó Képviselők Bizottsága 2021. szeptember 22-én megállapodott arról, hogy a szűkített listán szereplő jelöltek egyikét, Verena ROSS-t javasolja az ESMA elnöki tisztségének betöltésére.
                  
               
                     (5)
                  
                  
                     A Tanács 2021. szeptember 29-én levélben tájékoztatta az Európai Parlamentet arról, hogy amennyiben az Európai Parlament megerősíti, hogy Verena ROSS-t nevezzék ki az ESMA elnöki tisztségére, a Tanács határozatot fogad el, amelyben kinevezi őt az ESMA elnökévé.
                  
               
                     (6)
                  
                  
                     Az Európai Parlament 2021. október 5-én megerősítette Verena ROSS kinevezését az ESMA elnöki tisztségére,
                  
               ELFOGADTA EZT A HATÁROZATOT:
         
            1. cikk
            A Tanács kinevezi Verena ROSS-t az Európai Értékpapírpiaci Hatóság (ESMA) elnökévé a 2021. november 1-jétől kezdődő ötéves időtartamra.
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Luxembourgban, 2021. október 15-én.
            
               
                  a Tanács részéről
               
               
                  az elnök
               
               J. CIGLER KRALJ
            
         
         
            (1)  HL L 331., 2010.12.15., 84. o.
         
         
            (2)  Az Európai Parlament és a Tanács (EU) 2019/2175 rendelete (2019. december 18.) az európai felügyeleti hatóság (Európai Bankhatóság) létrehozásáról szóló 1093/2010/EU rendelet, az európai felügyeleti hatóság (Európai Biztosítás- és Foglalkoztatóinyugdíj-hatóság) létrehozásáról szóló 1094/2010/EU rendelet, az európai felügyeleti hatóság (Európai Értékpapírpiaci Hatóság) létrehozásáról szóló 1095/2010/EU rendelet, a pénzügyi eszközök piacairól szóló 600/2014/EU rendelet, a pénzügyi eszközökben és pénzügyi ügyletekben referenciamutatóként vagy a befektetési alapok teljesítményének méréséhez felhasznált indexekről szóló (EU) 2016/1011 rendelet, valamint a pénzátutalásokat kísérő adatokról szóló (EU) 2015/847 rendelet módosításáról (HL L 334., 2019.12.27., 1. o.).